جمهورباشقانی رجب طیب اردوغان، ۲۰۲۴ آوروپا فوتبال شامپیوناسینا (یورو ۲۰۲۴) ائو صاحب‌لیگی اوچون تورکیه‌نین شرطلری یئرینه یئتیردیگینی دئدی.
اردوغان، فونک مئدیا یایین قروپونا عاید قزئتلره وئردیگی موصاحیبه‌ده، ائو صاحب‌لیگی قراری اوچون،
"عدالتلی بیر دگرلندیرمه گؤزله‌ییریک" دئدی.
تورکیه‌نین اقتصادی وضعیتی حاقین‌دا شایعه‌لرین حقیقتی عکس ائتدیرمه‌دیگینی ایفاده ائد‌ن اردوغان،
"تورکیه اونسوز دا توریزم باخیمین‌دان چوخ دینامیک و وئریملی بیر اؤلکه. آوروپا شامپیوناسین‌دا ایستادیوملارین دولولوغو، ایسپونسور و رکلام گلیرلرینین آرتماسی مسئله‌لرین‌ده شبهه ائدیلمه‌مه‌لی" دئیه دانیشدی.
هارداسا بوتون بؤیوک شهرلرده، چوخ واخت آوروپا اؤلکه‌لرین‌ده بئله اولمایان بؤیوک ظرفیتلری اولان ایدمان کمپلکس‌لری، ایستادیوملار و ایدمان سالنلاری اینشا ائتدیکلرینی بیلدیر‌ن اردوغان، "یوفا، طرفسیز دگرلندیرمه ائتسه بو حقیقتلری گؤره‌بیلر" دئدی.
پرزیدنت اردوغان، تورکیه‌نین ۵۵ هاوا لیمانینا، سرعت‌لی قاتارلارا، یاخشی نقلیات آلت یاپیسینا و اتویوللارا صاحب اولدوغونا ایشاره ائد‌رک، هر ایل ۴۰ میلیون توریستین تورکیه‌نین او شهریندن بو شهرینه گئتدیگینی قید ائتدی.
آلمانیانین ۱۹۷۴، ۱۹۸۸ و ۲۰۰۶دا ۲ دونیا کاپی و آوروپا شامپیوناسینین دوزنله‌دیگینی خاطرلادان اردوغان،
"ائو صاحب‌لیگی اوچون بوتون شرطلری یئرینه یئتیره‌ن تورکیه کیمی فوتبال جوشقوسونا صاحب اؤلکه‌یه بو فورصتین وئریلمه‌سی لازیم اولدوغونو دوشونوره‌م" ایفاده‌لرینی ایشلتدی.
